ماں دنیاءَ بس دو پاٹی اَنت، سےمی ئے نێست. یکے اللهءِ پاٹی اِنت ۆ آدگه شیطانءِ پاٹی اِنت.
شیطانءِ پاٹی مدام کۆشستَ کنت که الله ئے پاٹیءَ، بزان اسلامی دینءِ پدگیر ۆ الله  ۆ آیی دینے دۆزواهانءَ بنّام کنت ۆ پرۆش دنت.
استمان ۆ پاٹی ئے که په مهتر یوسف علیه‌السّلام ءَ بِنڈ اِش بست، مگه نه‌توان‌اَنت په یک مولوی ئے بنڈ بند اَنت؟ بارێں نه‌توان‌اَنت یک جوانێں مردمےء پشتءَ هبر دےانت ۆ بنڈ بنداَنت ۆ آیرا بنّام کن‌اَنت؟ اے شیطانی‌ئێں کرداراں مدام بوتگ‌اَنت ۆ هست‌اَنت، بلێں شما سادگ مه بَه‌اِت. اپسۆزاِنت که مئے استمان باز سادگ‌اِنت، هر هبرے را که اُشکنت باروے کنت. اینکس سادگ مه‌بَه‌اِت. بازێں انسی ۆ جنی‌ئێں شیطاناں ماں کرّ ۆ کُنڈاں هست‌اَنت که لۆٹ‌اَنت پاگواجه ۆ جوانێں مردم ۆ مئے دینءَ خراب کن‌اَنت. شما په سار بَه‌ات تاں آوان شما را مه‌رێپێن اَنت.